Indhold
Indholdsfortegnelse 🔎︎

# Elementer (indholdsfortegnelse)

Angiv formatet for elementerne i indholdsfortegnelsen.

For at tilgå denne kommando...

Vælg Indsæt - Indekser og oversigter - Indholdsfortegnelse - Elementer (når Indholdsfortegnelse er den valgte type)

## Niveau

Vælg niveauet, som du vil definere.

## Struktur og formatering

Strukturlinjen viser koden for indholdsfortegnelsen til det valgte overskriftsniveau. For at ændre udseendet af et overskriftsniveau kan du indtaste koder eller tekst i de tomme bokse på denne linje. Du kan også klikke i en tom boks eller på en kode, og så klikke på en kodeknap.

- For at slette en kode fra Strukturlinjen skal du klikke på koden, og derefter trykke på Delete-tasten.

- For at erstatte en kode fra Strukturlinjen, klik koden, og klik så på en kodeknap.

- For at tilføje en kode til Strukturlinjen, klik i en tom boks, og klik så på en kodeknap.

### Kapitelnummer (E#)

Indsætter hele kapiteloverskriften, inklusiv kapitelnummeret, hvis det er tilgængeligt. For at tildele kapitelnummerering til en overskriftstypografi skal du vælge Funktioner - Kapitelnummerering.

### Elementtekst (E)

Indsætter teksten fra kapiteloverskriften.

### Tabulatorstop (T)

Indsætter et tabulatorstop. For at føje indledende prikker til tabulatorstoppet skal du markere et tegn i feltet Fyldtegn. For at ændre placeringen af tabulatorstoppet skal du indtaste en værdi i feltet Tabulatorposition eller markere afkrydsningsfeltet Højrejusteret.

### Sidetal (#)

Indsætter sidenummeret for elementet.

### Hyperlink (HR og HS)

Opretter et hyperlink til den del af elementet, som du omgiver af Hyperlink-Start (HR) og -Slut (HS) mærkater. Klik i den tomme boks på Strukturlinjen foran den del, som du vil oprette et hyperlink til, og klik så på denne knap. Klik i den tomme boks efter den del, som du vil hyperlinke, og klik så på denne knap igen. Alle hyperlinks skal være entydige. Kun tilgængelig for indholdsfortegnelser

### Alle

Tilknytter den aktuelle indstilling til alle niveauer uden at lukke dialogen.

### Tegntypografi

Angiver typografien for den valgte del på Strukturlinjen.

### Rediger

Åbner en dialog, hvor du kan redigere den valgte tegntypografi.

### Fyldtegn

Vælg det tegn, som du ønsker at vise frem til tabulatorstoppet.

### Tabulatorposition

Indtast den afstand, som skal efterlades mellem venstre sidemargen og tabulatorstoppet.

### Højrejuster

Justerer tabulatorstoppet til højre sidemargen.

### Format

Kun synlig når du klikker på E# knappen i Strukturlinjen. Marker for at vise kapitelnummeret med eller uden Skilletegn.

### Evaluer indtil niveau

Indtast det maksimale hierarki niveau hvortil objekter vises i det genererede indeks.

### Tabulatorernes position relativ til indrykningen fra afsnitstypografien

Placerer tabulatorstoppet i forhold til værdien "indryk fra venstre" defineret i den afsnitstypografi, der er valgt på fanebladet Typografier. Ellers bliver tabulatorstoppet placeret relativt til venstre tekstmargen.