Indhold
Indholdsfortegnelse 🔎︎

# Betinget formatering

Brug Betinget formatering til at definere områdebaserede betingelser, der bestemmer, hvilken celletypografi, der skal anvendes på hver celle i et givet område baseret på dens indhold. Den celletypografi, der svarer til den første betingelse, der evalueres som true (sand) anvendes. Celletypografier, der påføres gennem Betinget typografi tilsidesætter celletypografier, der er påført manuelt ved hjælp af Formateringalinjen eller sidepanelet Typografier.

For at tilgå denne kommando...

Vælg Formater - Betinget formatering.

Du kan skrive adskillige betingelser, der forespørger om celleværdier eller resultater af formler. Betingelserne evalueres fra først til sidst. Hvis Betingelse 1 er sand baseret på på det aktuelle celleindhold, påføres den tilsvarende celletypografi. Ellers evalueres Betingelse 2 for at bestemme om dens tilsvarende typografi skal påføres. Hvis ingen af betingelserne matcher celleindhold, foretages der ingen ændringer på celleformatet.

Betingede formateringer overskriver ikke celletypografier og direkte formatering, der er påført manuelt. De forbliver lagret som celleegenskaber og påføres, når cellen ikke matcher nogen betingelser eller når du fjerner alle betingede formater.

For at anvende betinget formatering skal Automatisk beregning skal være aktiveret. Vælg Data - Beregning - Automatisk beregning (der er et flueben ved siden af kommandoen, når Automatisk beregning er aktiveret).

## Liste over betingelser

Liste over betingelser defineret for celleområdet i evalueringsrækkefølge. Du kan definere så mange betingelser, du vil.

### Op

Forøg den valgte betingelses prioritet.

### Ned

Formindsk den valgte betingelses prioritet.

## Listeelementet Betingelse

Angiv om betinget formatering afhænger af et af emnerne i drop down-boksen:

- Hvis du vælger Alle celler, så se forklaringerne til enten Farveskala, Databjælke eller Ikonsæt nedenfor afhængigt af, hvilken visuel gengivelse den betingede formatering skal gengive.

- Hvis du vælger Celleværdi er:

  - Vælg en betingelse i drop down listen for det format, der skal anvendes på de valgte celler, og angiv værdien.

  - Inden Anvend typografi, vælges den ønskede typografi i listen eller vælg Ny Typografi for at oprette en.

  - Klik på Tilføj-knappen for at tilføje en betingelse, klik på Fjern-knappen for at fjerne en betingelse.

  - I Område-feltet definerer du det celleområde, der er omfattet af den betingede formatering. Klik på Minimer-knappen for at minimere dialogboksen. Klik på knappen igen for at vende tilbage til dialogboksen, når du har markeret området.

- Hvis du vælger Formlen er som reference, skal du angive en cellereference. Hvis cellereferencen er en værdi end nul, er betingelsen opfyldt.

- Hvis du vælger Dato er, se nedenstående forklaringer af Dato.

## Farveskala

Dette er den samme dialogboks som hvis du vælger Alle celler i det første undermenupunkt Betingelse. Anvendelse af en farveskala på et område består i visning af en 2- eller 3-farvet farveovergang på dette område, afhængigt af værdien i hver celle. Et typisk eksempel kunne være en række af temperaturer, de laveste i blå, og de varmere i rød, med en overgang, der nuanceres efter de mellemliggende værdier.

Du skal vælge de to "ekstreme" farver, som angiver beregningsmetoden. Beregning af den anvendte farve vil ske i henhold til: Min - Max - Percentil - Værdi - Procent - Formel.

Valgene Min og Max er tilstrækkelige i sig selv som fundet i området. Andre valgmuligheder kræver en angivelse af en værdi (Percentil, Værdi, Procent) eller en cellereference eller en formel (Formel).

Detaljeret forklaring og eksempler kan findes på siden Hvordan anvender jeg en Farveskala i Betinget formatering? på The Document Foundation-wikien.

## Databjælke

Indstillingen Databjælke fylder cellen med massiv farve eller en farveovergang svarende til cellens numeriske værdi. Standard er blå for positiv og rød for negativ.

Beregningen af fladens fyld er baseret på Min - Maks - Percentil - Værdi - Procent - Formel.

Valgene Min og Maks er tilstrækkelige i sig selv som fund i området. Andre indstillinger skal angives med en værdi (percentil, værdi, procentsats) eller en cellereference eller en formel (Formel).

Flere indstillinger... åbner en dialog, hvor du kan:

- ændre farver

- ændre den vandrette akses placering i cellen

- bjælkens minimums- og maksimumslængde i procent

## Ikonsæt

Det er ønsket at plotte placeringen af en værdi relativt til en tærskelværdi. Ikonsættet hjælper med at vise grænseværdierne og vælge ikontypen. Tilgængelige ikonsæt er:

- 3, 4 eller 5 - pile

- 3, 4 eller 5 - grå pile

- 3 - flag

- 3 - trafiklys 1 og 2 (to forskellige design)

- 3 - symboler (kvadrat, trekant, cirkel)

- 4 - cirkler fra rød til sort

- 4 eller 5 - bedømmelser

- 5 - kvarte

Betingelser for visning af hvert ikon kan angives relativt til en værdi (Værdi), en procentdel af antallet af værdier i området (Procentdel) som en procentdel af områdeværdier (Percentil) eller formel (Formel).

Detaljeret forklaring og eksempler kan findes på siden Hvordan bruger jeg Ikonsæt og Betinget formatering? på The Document Foundation-wikien.

## Datoer

Dette valg vil anvende en typografi, som afhænger af den dato du vælger i drop down boksen: I dag - I går - I morgen - De sidste 7 dage - Denne uge - Sidste uge.

- Inden Anvend typografi, vælges den ønskede typografi i listen eller vælg Ny Typografi for at oprette en.

- Klik på Tilføj knappen for at tilføje en betingelse, klik på Fjern knappen for at fjerne en betingelse.

- I Område-feltet skal du definere området af celler, der er omfattet af den betingede formatering. Klik på Minimer-knappen for at minimere dialogboksen. Klik på knappen igen for at vende tilbage til dialogboksen, når du har markeret området.

## Administrer betinget formatering

Denne dialog giver dig mulighed for at se alle de betingede formateringer, der er defineret i regnearket.

For at tilgå denne kommando...

Vælg Formater - Betinget formatering - Administrer

Boksen Administrer betinget formatering åbnes. Her kan du tilføje, redigere eller fjerne en eller flere betingede formateringer.

Listen Betingede formater viser de aktive regler for betingede formater i det aktuelle regneark. Kun den første regel for hvert celleområde vises, også selv om der er defineret flere regler for et givet område.

Hvis du har defineret en betinget formatering for et celleområde og du nu prøver at definere en ny betinget formatering for en del af dette område, vil en advarsel blive vist, hvor du bliver spurgt, om du vil ændre den eksisterende betingede formatering (for hele området) eller definere en ny betinget formatering, som overlapper den eksisterende (for det nye markerede område).

Relaterede emner

Anvendelse af betinget formatering